Akár serkenthetik is a daganatok növekedését az őssejtek - HáziPatika
Akár serkenthetik is a daganatok növekedését az őssejtek
Nem biztos, hogy jót teszünk velük
Létrehozva: 2012. június 7. 13:34
Címkék: daganatok, őssejt
Az emlőműtétet követő rekonstrukciós sebészetben alkalmazott őssejtek kedvező mikrokörnyezetet alakíthatnak ki a daganatsejtek számára, ezzel segítve azok növekedését - olvashatjuk a Proceedings of the National Academy of Sciences legfrissebb számában.
A vizsgálatot támogató Claudia Fischbach-Teschl (Cornell Rákközpont) szerint nem csupán annak megértése fontos, hogy pontosan mi is történik, de abba is bele kell gondolni, hogy az őssejtes beavatkozás miatt az egyébként egészséges betegek válhatnak hajlamossá a visszaesésre. Az eljárás során zsírból állítják elő az őssejteket, melyek elősegítik a szöveti rekonstrukciót, valamint az újonnan kialakult sejtek ellátásához, és a szövetgyógyuláshoz szükséges érképződést.
Persze a daganatsejtek által elválasztott anyagok módosítják az őssejtek működését is: ugyan a zsírsejtekké való átalakulás elmarad, azonban az új vérerek képződése és a kötőszövetképzés megmarad - ezek szerepe pedig egyértelmű a daganatos kialakulásban. Emellett sejtek közötti térben az extracelluláris mátrix is olyan átalakuláson megy keresztül, mely mikrokörnyezet kedvező az emlőráksejteknek, ezek megjelenése a további őssejtaktiváláson keresztül biztosítja a szabályozás pozitív visszacsatolását.
A kísérletsorozat során Emily Chandler és a Bo Ri Seo munkatársai sejttenyészeti körülmények között olyan daganatsejtek által elválasztott anyagokat gyűjtöttek, melyek befolyásolhatják az őssejtek működését. Megállapították, hogy a TGF-béta és az interleukin-8 hatására az őssejtek kialakította kötőszöveti sejtek viselkedése más lesz. A következő lépésben ezeket az őssejteket a daganatsejtekkel együtt kísérleti egerek emlőjébe adták.
Végezetül a kísérleti megerősítette azt a feltételezést, miszerint elhízott hölgyekben magasabb az emlőrák kialakulásának kockázata. Az emlő nagyobb zsírtartalma több őssejt jelenlétét vonja maga után, ami felveti a daganatos progresszió lehetőségét.